**Ақмола облысы**

**Зеренді ауданы**

**Зеренді ауданы әкімдігінің**

**«М.Ғабдуллин атындағы жалпы білім беретін орта мектеп»КММ-нің**

**2016-2017 оқу жылының**

**І жартыжылдығы бойынша**

**оқу-тәрбие жұмысының есебі**

Зеренді ауданының әкімдігінің «Білім беру бөліміне» қарасты «М.Ғабдуллин атындағы жалпы білім беретін орта мектеп»коммуналды мемлекеттік мекемесі 2016-17 оқу жылында оқу-тәрбие үрдісін «Оқытудың жаңа технологияларын білім үрдісіне енгізу арқылы білім беру сапасын арттыру»мәселесімен бастады.Алдына бірнеше міндеттер қойып,сол міндеттердің жүзеге асу жоспары жасалды.

2016-2017 оқу жылында 40 мұғалім қызмет атқаруда. Оның ішінде 2 мұғалім сағатқа жұмыс істейді. Жоғары білімді 36, арнаулы орта білімді 4 мұғалім. Жоғары санатты -11, І санатты -16,ІІ санатты-7,разрядта -6.Екі мұғалім №1 ЗОМ-нен келіп істейді,олар жоғары санатты информатика пәні мұғалімі Хасенова Г.Б. 2 санатты музыка пәні мұғалімі Насибуллин И.Х. Даярлық сыныбында 2 мұғалім,Шарипова Қ.Қ,Ергалиева Т.Б.

Оқу жылы басында даярлық сыныбында: 32 оқушы

1-4 сыныптарда 108 оқушы,5-9 сыныптарда 153оқушы 10-11сыныптарда: 55 оқушы,барлығы мектеп бойынша: 348 оқушы болса,1-тоқсан аяғындағы оқушылардың қозғалысының қорытындысы бойынша даярлық сыныбы: 36 оқушы,1-4 сыныптарды: 111 оқушы 5-9 сыныптарда:154 оқушы,10-11 сыныптарда: 53 оқушы.Барлығы:354 оқушы, тоқсан ішінде келгені 12 оқушы,кеткені 6 оқушы.1-тоқсан қорытындысы бойынша үздіктер:40,екпінділер:115,үлгеруші:134, жалпы мектеп бойынша сапалық көрсеткіш:54% құрады.

2-тоқсан қорытындысы бойынша даярлық сыныбы: 35 оқушы,1-4 сыныптарды 114 оқушы,5-9 сыныптарда 156 оқушы 10-11сыныптарда 55 оқушы,барлығы мектеп бойынша: 325 оқушы болса,кеткені 3 оқушы,келгені 9 оқушы. 2-тоқсан қорытындысы бойынша үздіктер: 37 оқушы,екпінділер:133 оқушы,үлгеруші:124 оқушы, жалпы мектеп бойынша сапалық көрсеткіш: 58 % құрады.

**Мектептің бірыңғай әдістемелік тақырыбы**

Сертификатталған мұғалімдердің тәжірибелерін тарату арқылы білім беруді жаңарту жағдайында педагогикалық ұжымның кәсіби құзырлылығын қалыптастыру

**Мақсаты:** Оқушыларға білім беру мен оқыту үрдісін жақсарту

**Міндеттері:** Оқыту үрдісі мен сыныпта оқытуды жақсарту үшін оқытудың жаңа әдіс-тәсілдерін пайдалану; Оқытудың жаңа тәсілдері арқылы оқушылардың ғылыми-зерттеу қызметін, жүйелі ойлау және өзін-өзі дамыту дағдыларын қалыптастыру.

**Күтілетін нәтижелер:**

Оқушылар істей алады:

* Білімін жаңартады.
* Ақпаратты сауатты ажырата алады,жұмыс істеуге үйренеді.
* Өз бетінше талдайды,салыстырады,сипаттайды.
* Болашақта жұмыспен қамтылуға ерекше назар аудара отырып,білім алады.
* Жұппен және топпен жұмыс жасай алады.
* Өзін-өзі бағалай алады

Ұстаздар істей алады::

* Білім берудегі жаңа әдіс-тәсілдерді оқу үрдісінде белсенді пайдалана алады.

Әдістемелік жұмыс

1. Әдістемелік кеңес, әдістемелік семинарлар

2. Әдістемелік бірлестіктердің жұмысы

3. Инновациялық технологияларды меңгеру

4. Мұғалімдерді аттестаттау жұмысы

5. Білім жетілдіру шаралары

6. Пәндік апталықтар

7. Оқушылар ғылыми қоғамының жұмысы

8. Пәндік олимпиадалар, интеллектуалды сайыстар

9. «Жас мұғалімдер» мектебінің жұмысы

10. Озат тәжірибе тарату

11.Қабілетті ,нашар оқушылармен жұмыс бөлімдерінен тұрды

Мектеп бойынша 5 әдістемелік бірлестік жұмыс атқарады. Олар:бастауыш сынып, гуманитарлық пәндер,математика-жаратылыстану, шет тілдер, дене шынықтыру және алғашқы әскери дайындық.Бірлестік жетекшілері сайланып,жаңа оқу жылына жоспар жасалды, бекітілді.

Мектептің даму жоспары жасалып, тәлімгерлер мен тәлім алушылар белгіленіп, тәлімгерлік жоспар жасалып, бекітілді.

Бірінші жартыжылдықта 2 әдістемелік отырыс және «Қалыптастырушы бағалаудың маңыздылығы»(Канимаганбетова Г.У, Қошанова А.О), «Мұғалім көшбасшылығын дамыту» тақырыптарында коучингтер өтті.

Жаңартылған білім беру бағдарламасы бойынша 1 мұғалім (Канимаганбетова Г.У), Критериалды бағалау бойынша 3 мұғалім (Канимаганбетова Г.У , Дюсенова С.С, Кенжина Д.М), тренерлік курста 1 мұғалім (Қарабатырова Г.Қ) білім жетілдіру курстарынан өтті.

10 -17 қазан аралығында бастауыш буында «Білім басы бастауышта қаланар, Білімменен әлемге жол салынар» атты апталық өтті. Апталықтың мақсаты:«Жаңа инновациялық ақпараттық технологияларды пайдалана отырып, оқушылардың шығармашылық қабілеттерін дамыту».

Апталықта Зерттеу сабақтары (Умурбекова Г., Авсилам Л), Тізбек сабақтар (Асқанбаева Г, Абдрахманова Ж), ашық сабақ (Калибаева Г) сыныптан тыс іс-шаралар (Қошанова А, Шарипова Қ, Ерғалиева Т) өткізді.Апталық «жақсы» деп бағаланды.

«Мектептегі психологиялық комфорт-оқыту мен тәрбиелеудің ең тиімді жолы» тақырыбында дәстүрлі емес №2 педагогикалық кеңес өтті(жауапты Канимаганбетова Г.У, бастауыш сынып бірлестігі). Бұл іс-шаралардың бәрі «жақсы» , «өте жақсы» деп бағаланды.

Өз санатын көтеруге және қайта дәлелдеуге өтініш берген 2 мұғалім және

3 интернат тәрбиешісіне аттестация ережесі, портфолио бөлімдері таныстырылды.

Бастауыш сынып мұғалімі Г.А.Умурбекова «**Бастауыш сынып математика сабақтарында ойын арқылы оқушылардың танымдық қабілетін арттыру**» тақырыбында Зайцев технологиясы бойынша жұмысын жалғастыруда.

Мектеп оқушылары түрлі интеллектуалдық ойындарға белсене қатысады.

Атап айтсақ: бастауыш сынып оқушыларына арналған «Жұлдызды сәт» интеллектуалды ойыны, мектепішілік пән олимпиадасы және «Ұлы Дала елі» (9-11 сынып)

Республикалық «Ақбота» интеллектуалды ойынына 48 оқушы қатысып,3-сыныптың 3 оқушысы Идоят Махаббат, Тимур Абзал,Төлеген Алтын және 5-сынып оқушысы Ахметова Ақманас жүлделі ІІІ орынға ие болды.

Бастауыш сынып апталығы аясында 2-4 сынып оқушылары үшін мектепішілік олимпиада өтті.

Төмендегі оқушылар **математика пәнінен** өткен

Ұлттық Интернет Олимпиадасының жеңімпаздары атанды:

**І дәрежелі дипломмен** Салық Әділхан, Имағзамова Томирис,

Ерғалиева Жұлдызай марапатталды.

**ІІ дәрежелі дипломмен** Хамитова Сафира, Тұрғынбекова Нұрай,

Нұржанов Нұрсұлтан марапатталды.

**ІІІ дәрежелі дипломмен** Дыбысова Лейла марапатталды.

Мейрамова Вера с**ертификатқа** ие болды.

Төмендегі оқушылар **қазақ тілі пәнінен** өткен

Ұлттық Интернет Олимпиадасының жеңімпаздары атанды:

**І дәрежелі дипломмен** Серік Ақнұр, Мырзағали Шыңғыс, Сәнібек Айша, Хамитова Сафира, Идоят Махаббат, Тұрғынбек Нұрислам марапатталды.

**ІІ дәрежелі дипломмен** Мейрамова Вера марапатталды.

«iQ» - Интеллектті дамыту орталығының ұйымдастыруымен Республика оқушылары арасында қашықтықтан Қазақстан Республикасының

25 жылдығына орай өткізілген байқауға қатысып, ерекше шығармашылық дарынымен көзге түскені үшін Қайырбекова Айғаным **Алғыс хатпен марапатталды.**

Халықаралық білім мен ғылымды қолдау орталығының қолдауымен «Эрудит» интеллектуалды білім порталының ұйымдастыруымен Республика оқушылары арасында өткен **«Бұл менің анам»** атты байқауға қатысып, ерекше шығармашылық дарынымен көзге түскені үшін

Идоят Махаббат **Алғыс хатпен** марапатталды.

Халықаралық білім мен ғылымды қолдау орталығының қолдауымен «Эрудит» интеллектуалды білім порталының ұйымдастыруымен Республика оқушылары арасында өткен **«Менің арманым»** атты байқауға қатысып, ерекше шығармашылық дарынымен көзге түскені үшін

Тимур Абзал **Алғыс хатпен** марапатталды.

Халықаралық білім мен ғылымды қолдау орталығының қолдауымен «Эрудит» интеллектуалды білім порталының ұйымдастыруымен Республика оқушылары арасында өткен **«Бұл менің анам»** атты байқауға қатысып, ерекше шығармашылық дарынымен көзге түскені үшін

Салық Әділхан **Алғыс хатпен** марапатталды.

2-4 сынып оқушыларының оқу техникасы тексеріліп 4,9,11 сынып оқушыларынан кестеге сай тест алынып, сараптамалары жасалып, пән мұғалімдеріне әдістемелік ұсыныстар берілді,

Оқушылардың білім сапасын көрсететін іс-шараның бірі – пән олимпиадасы десек, үстіміздегі оқу жылы мектебімізден аудандық пән олимпиадасына қатысқан 15 оқушының екеуі І орын, екеуі ІІ орын, үшеуі ІІІ орынға ие болды. Бірақ Қазақстан тарихы, математика, биология, химия пәнінен қатысқан оқушылар өз білімін көрсете алмады. Пән мұғалімдері алдағы уақытта оқушыларды олимпиадаға дайындауда көп ізденуді, әдіс-тәсілдерін түрлендіруді қажет етеді.

І орын алған 11-сынып оқушылары Сапарова Назым (қазақ тілі мен әдебиеті пәнінен ) мен Сайдалина Саяжанна ( орыс тілі мен әдебиетінен) облыстық олимпиадаға қатысып, Сайдалина Саяжанна жүлделі ІІІ орынға ие болды.

|  |  |  |  |  |  |
| --- | --- | --- | --- | --- | --- |
| р/с | Оқушының аты-жөні | Пәні | Сыныбы | Орын | Пән мұғалімі |
| 1 | Балтабекова А | қазақ тілі мен әдебиеті | 9 | ІІ | Дюсенова С.С |
| 2 | Сапарова Н | қазақ тілі мен әдебиеті | 11 | І | Садықова Ә.С |
| 3 | Сайдалина С | орыс тілі мен әдебиеті | 11 | І | Жусупова К.Ж |
| 4 | Базылжанова С | ағылшын тілі | 10 | - | Кадиков Ж |
| 5 | Хайрнас Ж | ағылшын тілі | 11 | ІІІ | Кадиков Ж |
| 6 | Беспалина А | математика | 9 | - | Айтбаева Д.Қ |
| 7 | Сахова М | математика | 10 | - | Ибраева Ш.К |
| 8 | Сайранбек А | Қазақстан тарихы | 10 | - | Амиржанов Ә.Қ |
| 9 | Садық А | Қазақстан тарихы | 11 | - | Нұрсейітов Т.О |
| 10 | Серіков А | география | 10 | ІІ | Хуанған Т |
| 11 | Аманбекова А | география | 11 | - | Хуанған Т |
| 12 | Алтынбек А | биология | 9 | - | Шолтышова К.К |
| 13 | Кошбай Д | биология | 10 | ІІІ | Шолтышова К.К |
| 14 | Альбеков Д | биология | 11 | ІІІ | Шолтышова К.К |
| 15 | Қажымұрат А | химия | 10 | - | Касымов К.Н |

Тәрбие жұмысы бойынша оқу жылының басында   2016-2017 оқу жылының міндеттері айқындалды, ұйымдастыру шаралары іске асты, сынып жетекші тағайындалды, оқушылардың және ата-аналалардың әлеуметтік жағдайы туралы мәліметтер жиналып, тәрбие іс-шараларына бақылау жасау іске асты. Оның ішінде сынып жетекшілердің ,интернат тәрбиешілердің,аға тәлімгердің,кітапханашының,интернат меңгерушісінің жылдық жұмыс жоспарлары тексеріліп, бекітуге ұсынылды.Мектеп оқушыларының мектеп формасына бірыңғай талаптар қойылды

Мектептің тәрбие жұмысы және сынып жетекшілердің жылдық тәрбие жұмыстары Білім және ғылым министрінің 22 сәуір 2015 ж.№ 227 бұйрығының негізінде құрастырылды және төмендегі бағыттарды қамтыды:

1.Қазақстандық патриотизм және азаматтық тәрбие, құқықтық тәрбие. 2.Рухани-адамгершілік тәрбие.

3.Ұлттық тәрбие.

4.Отбасы тәрбиесі.

5.Еңбек,экономикалық және экологиялық тәрбие.

6.Көп мәдениетті және көркем-эстетикалық тәрбие .

7.Зияткерлік тәрбие, ақпараттық мәдениет тәрбиесі.

8.Дене тәрбиесі, салауатты өмір салты.

Сонымен қатар жол қауіпсіздік ережелерін насихаттау, балалар жарақатын болдырмаудың алдын алу шаралары, өрт қауіпсіздігіне арналған шаралар, ЭКСПО -2017, Мәңгілік Ел, Қазақстан Республикасының мемлекеттік нышандарын насихаттау және қолдану,тәуелсіздіктің жиырма бес жылдығы, діни экстремизм идеяларының таралуын болдырмау және алдын алу бағдарламасын жүзеге асыруға байланысты атқарылатын іс-шаралар кеңінен жоспарланды .

Оқу жылының басында даталы мерекелік іс –шаралар,жылдық ашық тәрбие сағаттары сынып жетекшілерге бөлінді. Оның мақсаты: жұмысты жүйелеу, жауапкершілікті нығайту, әдістемелік материалдарды жинақтау болып табылады.

**1.Қазақстандық патриотизм және азаматтық тәрбие, құқықтық тәрбие.**

Барлық сыныптарда «Мәңгілік ел » патриоттық акция шеңберінде бірыңғай «Мен өз Отанымның патриотымын» атты тақырыпта алғашқы тәрбие сағаттары өтті.

«Тәуекел » тобындағы оқушыларды анықтау мақсатында жұмыс жоспары құрылып,бекітуге ұсынылды. Мектеп бойынша тіркеуде тұрған бір оқушы . 7 –сынып оқушысы Жұмажанова Алина Берікқызы. «Жамбыл облысы әкімдігінің балалар мен жасөспірімдердің арнаулы мектебі» коммуналдық мемлекеттік мекемесіне сот шешімі 29.04.2016 ж.Ст: 13 УКРК,мерзімі 6 ай.Барған уақыты : 8.06.2016,келген уақыты: қараша айы.

9-11 сынып оқушыларымен ювеналды полиция қызметкерлері А.Трифоновамен кездесу ұйымдастырылды . 10 «ә» сыныбында Ш.К.Ибраева «Құқықтық сауаттылық – заман талабы» ,

5 «ә» сыныбында « Менің тұңғыш Президентім ! » атты тақырыпта Т.Ғ.Латипова ашық тәрбие сағаттарын, ал 2 «а» сыныбы «Елімізді ертеңіне жетелеген – Елбасы» тақырыбында Ж.С.Абдрахманова бастауыш сынып оқушыларына арналған саптүзеу,«Тәуелсіздік – қазақтың сан ғасырлық арманы » тақырыбында Г.А.Өмірбекова, К.К.Шолтышева,Ә.С.Кусакаева сыныптан тыс жұмыстарын «жақсы» деңгейде өткізе білді.

«Мәңгілік ел » жалпыұлттық патриоттық актісін түсіндіру және зерделеуді ұйымдастыру жөніндегі жыл көлемінде бірнеше іс –шаралар жоспарланып,бекітуге ұсынылды.

**2.Рухани-адамгершілік тәрбие бағытында б**ірінші сыныптармен кітапханашы Б.Ө.Төлебаева «Дана мемлекеттің кітап патшалығымен танысу»тақырыбында саяхат, 2-6 сыныптарда « Ең үздік кітап қыстырмасы» сайыс, «Тұңғыш президент» күні, «Тәуелсіздік –елімнің ерлік жолы» көрмесі, 5-7 сыныптарда «Туған жерім –тұнған шежіре» викторина , 6 «ә» сыныпта «Ұлттық құндылықтар –тәрбиенің қазығы» атты тақырыптаКадиков Жанбота,3 –ш сыныпта Г.Б.Асқанбаева «Мейірімділік-асыл қасиет » , 8 «а» сынып Г.М.Садыкова «Сыпайылық – адамгершілік айнасы» ашық тәрбие сағаттарын «жақсы »деңгейде өткізе білді.

Аудан көлемінде мектебіміздің 9- 11 сынып оқушылары «Тіл тәрбиесі –ел мәртебесі» атты тақырыпта шығарма жазды.

**3.Ұлттық тәрбие бағыты бойынша**  7 сыныпта «Адам және оның құқықтары» атты тақырыптаГ.Қ.Қарабатыроваашық тәрбие сағатын «жақсы » өткізсе, ал интернат тәрбиешісі К.Д.Ескакова «Салт - дәстүрім таусылмайтын байлығым» ашық тәрбие сағатын «орташа» деңгейде өткізді.

Мектебіміздің «Жас Ұлан» жасөспірімдер ұйымының мүшелері «КазПроект» құрама командасы Қазақстан Республикасы Тәуелсіздігінің 25 жылдығына арналған аудандық КВН фестивалінің ІІІ орын жеңімпаздары атанды.

Ақмола облысы мәдениет басқармасы Мәлік Ғабдуллин музейі Республикалық Онлайн-конференциясына 11 «а» сынып жетекшісі Ә.С.Садықова қатысып баяндама оқыды.Кеңес Одағының Батыры ,академик,қоғам қайраткері,педагог М.Ғабдуллин Музейі батыр тұлғасы арқылы өкелең ұрпаққа Отан қорғау жауапкершілігін ұқтыру,батырларымыздың ерлік дәстүрін насихаттау, жас ұрпақтың бойында жаңа қазақстандық патриотизмді қалыптастыру мақсатында Республика бойынша М.Ғабдуллин есімі берілген мектептер арасында «Жас ғабдуллиншілдер» клубы құрылған болатын.Клуб мүшелігіне енген он оқушы «Онлайн» конференцияға қатысты.Қазіргі таңда Республикалық «Жас ғабдуллиншілдер» клубының алғашқы құрылуы туралы фотоальбом шығарылуда.

**4.Отбасы тәрбиесі бойынша о**қу жылының басында сыныптарда ата-аналар жиналыстарын өткізіліп ,2016-2017 оқу жылының ата-аналар комитетінің құрамы анықталды.Жалпы мектепішілік ата –аналар жиналысының ата –аналар комитетінің құрамына Кабдешев Мұхит –ата –аналар комитетінің төрағасы. Мүшелері: Жанғожин Н.Е, Сахова Ж.У,Сыздыкаева Р бірауыздан қабылданды.

10-шы қыркүйек 1-сынып оқушыларының ата-аналарымен 21 –ші ғасырдағы қазақстандық ата-аналардың «Өз балаңа үлгі бол !» тақырыбында республикалық конференция өтті.Конференцияға ата –аналар комитетінің төрағасы Кабдешев Мұхит,аудандық білім бөлімінің заңгері Ж.О.Ділдабаева және бақы өкілдері қатысты.

Әрбір ай көлемінде сынып жетекші,әлеуметтік педагог, педагог-психолог және мектеп әкімшілігі отбасының әлеуметтік –тұрмыстық жағдайын зерттеу жұмыстарын атқаруда.Есепте тұрған,сабақты себепсіз көп босататын оқушылардың ата-аналарымен әңгімелесіп,ақыл кеңес беруде.

Қазан айында өткен  «Қарттар- тарих, қазына ,ел қазығы» атты айлығында барлық сыныпта сынып сағаттары өткізіліп,  «Жас Ұлан »ұйымының басшылығымен мектебімізге бекітілген соғыс ардагерлері мен ардагерлердің үйіне барып үй маңын және көше маңын тазалап берді. Қарттар балаларға ризашылығын айтып батасын берді .

**5.Еңбек,экономикалық және экологиялық тәрбие бағыты бойынша**

Әлеуметтік педагог Э.Т.Изматова аз қамтылған, тұлдыр жетім ,мүмкіндігі шектеулі және көп балалы отбасында тәрбиеленіп жатқан оқушыларды ( С.Сахова, Абдугалимов А) және аудандық жұмыспен қамту және әлеуметтік бағдарламалар А, Шортанбек А,Жұмажанов Б,Жұмажанов Б, Шойнбек Б,Ығалы Т топтағы оқушыларды жаңа жылдық шыршаға апарды. Мерекелік іс-шарада балалар өз өнерлерін көрсетіп,аудан әкімінен және аудандық білім бөлімінен құнды сыйлықтар алды.

Мектепішілік «Жаңа жылдың жарқырайды шамдары» атты сыныптан тыс жұмысты бастауыш сынып мұғалімдері,5-8 сыныптарда М.Е.Майданова, 9-11 сыныптарда «Көгілдір от» Ш.Ж.Искакова «»жақсы деңгейде ұйымдастыра білді.Әр бейсенбі сайын сыныптарда «Таза бейсенбілік» жасалды.

Өрт қауіпсіздік шаралары бойынша «Жас өрт сөндірушілер» клубы құрылып, АӘД мұғалімі Б.Е.Тасенов «Дабыл» жаттығуларын жүргізді.

Ақмола облысы төтенше жағдайлар Департаменті азаматтық қорғаныс саласындағы басшылық құрамының және мамандардың біліктілігін арттыру курсын ұйымдастырды.Нәтижесінде :бастауыш сынып мұғалімдері сертификаттар иеленді.

Бастауыш,орта,жоғары буын арасында «Береке басы – алтын күз» атты сыныптан тыс жұмысы аға тәлімгер Т.Ғ.Латипова,5-7 сыныптарда Э.Т.Изматова,8-11 сыныптарда Ә.К.Әміржанов «жақсы » деңгейде өткізсе , ал интернат тәрбиешісі К.Д.Ескакова «қанағаттанарлық» деңгейде өткізді. Нәтижесінде : І орын: 5 «а», ІІ орын: 7 , ІІІ орын : 5 «ә» . «Күз ханшайымы және ханзадасы » болып 11 «ә» сынып оқушылары Д.Баймурзин , Л.Махамбетова анықталды.

**6.Көп мәдениетті және көркем-эстетикалық тәрбие бағыты бойынша**  «ЭКСПО -2017» халықаралық көрме өтуіне байланысты қыркүйек айында жылдық жоспар құрылып,бекітуге ұсынылды. Жоспарға сәйкес бірінші жартыжылдықта төмендегі көрсетілген тақырыптарда тәрбие сағаттары ,сурет байқаулары жүргізілді.«ЭКСПО -2017: Астана», «Бала көзімен», «Қазақстанның болашағы», «Мәңгіліктің қалашығы», «Күн энергиясы», «Жаңа технологиялар заманы», «ЭКСПО -2017 көрмесі –елдіктің ерен жеңісі», «Күн энергиясы-Қазақстан болашағы». 11 «ә» сынып оқушысы Н.Сапарова аудан көлемінде өткен «ЭКСПО -2017 » : Жарқын істер жолашары » тақырыбында эссе жазу байқауына қатысты.

10-шы желтоқсан әлеуметтік педагог Э.Т.Изматованың жетекшілігімен мектебіміздің жиырма үш оқушысы Көкшетау қаласындағы Назарбаев Зияткерлік мектебіне саяхатқа барды. Барлық оқушыларға сыйлықтар берді. 8 «а»сынып оқушысы А.Дюсембинаға «ЭКСПО -2017 » көрмесіне тегін сертификат табысталды.

Мектеп психологы Т.Ғ.Латипова кәмелетке толмаған аутодеструктивті мінез-құлықты анықтау мақсатында түрлі іс –шаралар ұйымдастырды. Оған қоса мектебімізде «Менің болашақ мамандығым » тақырыбында кездесу және Көкшетау қаласында өткен семинарға қатысып «Шебер сынып» сабағын өткізіп, сертификат иеленді.

**7.Зияткерлік тәрбие, ақпараттық мәдениет тәрбие бағыты бойынша** Тәуелсіздігіміздің жиырма бес жылдығының қарсаңында Республикалық бірыңғай жасөспірімдер ұйымының «Жас Ұлан» , «Жас Қыран» қатарына мектеп бойынша 25 оқушы,аудан көлемінде жеті оқушы қабылданды. Жалпы : 32 оқушы .

11- ші сынып жетекшілері Ә.С.Садықова, К.Н.Қасымов оқушыларымен «Ұстазым - үлгі ,өнеге ұлағатты есім» атты тақырыпта мерекелік іс –шара ұйымдастырды.

Мектеп президенті А.Балтабекова 5-6 сынып оқушыларымен «Тәуелсіздік – ел тірегі» атты тақырыпта интеллектуалды сайыс және «Бақытты балалық шақ» акциясын ұйымдастырды. Мектептің педагог-психологы Т.Ғ.Латипова «Мұғалім – оқушы көзімен », «Мектепте маған не ұнайды ?» тақырыбында 2-4 сыныптарда сауалнама алды.

Қазақстан Республикасы Тәуелсіздігінің 25 жылдығына орай өткізілетін «Қасиетті домбыра» облыстық «Күй» байқауына 8 «а» сынып оқушысы Ә. Мырзақмет , «Дәстүрлі ән» байқауына А.Серғазина қатысып.Мақтау қағаздарын иеленді.

Тарих пәнінің мұғалімі Т.О.Нұрсейітов ,педагог-психолог Т.Ғ.Латипова «Жастар дәстүрлі құндылықтар үшін» республикалық жастар акциясына ұйымдастырды. Іс-шараны дөңгелек үстел түрінде өткізді.

**8.Дене тәрбиесі, салауатты өмір салты бағыты бойынша м**ектеп медбикесі Ж.Қ.Дүйсембина «СПИД –ғасыр дерті », « Жасөспірімнің ерте жыныстық қарым –қатынасқа түсу себебі » тақырыптарында аудандық дәрігерлермен кездесу ұйымдастырды. Денсаулық күніне санбюллетень газетін шығарды.Сынып оқушыларына «Туберкулезге жол жоқ!» тақырыбында диктант жазғызып,әңгіме түрінде лекция оқып, тест жұмыстарын өткізді. Дене шынықтыру мұғалімідері 7-11-ші сынып оқушыларының арасында Қазақстан Республикасы Тәуелсіздігінің 25 жылдық мерейтойына байланысты мектепішілік баскетбол жарысын өткізді.

2 «ә» сыныбында А.О.Қошанова «Жолы болсын әркімнің, орында жол тәртібін!» ашық тәрбие сағатын «жақсы» деігейде өткізді.

Мектеп бойынша «Алтын оймақ» , «Шебер қолдар» үйірме жұмыстары жұмыстарын жалғастыруда.

**Сараптама жасағандар:**ОІМ Г.Ұ.Қанимағамбетова

ТІМ Д.М.Кенжина